Til Børne- og Socialministeriet

Att.: Louise Petersen

E-mail: lupe@sm.dk

cc.: jurint@sm.dk

Taastrup, den 29. oktober 2018
Sag 16-2018-00736 – Dok. 401918/mmh\_dh

Danske Handicaporganisationer (DH) høringssvar til bekendtgørelse om Tilbudsportalen

DH takker for muligheden for at komme med bemærkninger til udkast til ny bekendtgørelse om Tilbudsportalen. DH har følgende bemærkninger:

## Oplysningstyper

Med bekendtgørelsen foreslås at en række oplysninger om tilbuddene jf. § 11, som tidligere skulle registreres ikke længere skal registreres. Det drejer sig om følgende oplysninger: Bestyrelser og råd, fysiske forhold, mad og spiseforhold, samt aktiviteter for beboerne.

**DH mener** ikke det er en god idé at fjerne ovenstående oplysninger, da det er vigtigt for den visiterende kommune, at kende til fx fysiske forhold, hvis der er tale om en person i kørestol, ligesom det er vigtigt at kende til mad og spiseforhold når der visiteres til socialpædagogisk støtte til deltagelse i madlavning. Hvis ovenstående oplysninger ikke er tilgængelige, kan der opstå en situation, hvor en borger visiteres til et tilbud der ikke opfylder borgerens behov. Det vil være en yderst uhensigtsmæssig situation.

**DH anbefaler**, at oplysningerne fortsat skal registreres.

Med venlig hilsen

Thorkild Olsen

*formand*